– સંઘર્ષ તો હતો. મારા પપ્પા ઇચ્છતા હતા કે હું ડોકટર કે એન્જિનિયર બનું. પરંતુ મારી ડેસ્ટિની કંઇક અલગ જ હતી. મારી મમ્મી મારા માટે મોટી સપોર્ટ સિસ્ટમ હતી. અને સંઘર્ષની વાત કહું તો મારા કાકા-કાકી આ ક્ષેત્રમાં હોવાને લીધે મને નાટ્યક્ષેત્રમાં આવવામાં સરળતા રહી અને અભિનય તો ગૉડ ગિફટેડ હતો. જોકે મારે બીજા ઘણા પડકારનો સામનો કરવો પડયો. જેમ કે કાસ્ટિંગ કાઉચ. ઇન્ડસ્ટ્રીમાં કાસ્ટિંગ કાઉચ હોય છે પરંતુ હું તેવા કોઇ સંજોગોને તાબે થઇ નહોતી. આથી મને જે સ્થાન મળવું જોઇએ તે સફળતાનું શિખર મને મોડું પ્રાપ્ત થયું. પરંતુ મને તે બાબતનો ગર્વ છે. કારણકે, મારી સફળતા મારી પોતાની છે. કોઇ સમાધાનથી મળેલી નહીં.